b'\n_START_ARTICLE_\nSebastien Bourdais\n_START_SECTION_\nAnsktyva karjera\n_START_PARAGRAPH_\nGim\xc4\x99s sporti\xc5\xa1koje \xc5\xa1eimoje (jo t\xc4\x97vas Patrickas lenktyniavo automobili\xc5\xb3 lenktyn\xc4\x97se, buvo alpinistas), Bourdais prad\xc4\x97jo savo lenktyni\xc5\xb3 karjer\xc4\x85 b\xc5\xabdamas 10 met\xc5\xb3 su kartingais. 1990-1991 m. jis lenktyniavo \xc4\xafvairiuose karting\xc5\xb3 \xc4\x8dempionatuose, daugel\xc4\xaf i\xc5\xa1 j\xc5\xb3 laim\xc4\x97damas.\n_START_SECTION_\nJunior Formula\n_START_PARAGRAPH_\nBourdais progresavo ir 1995 m. dalyvavo Formula Campus \xc4\x8dempionate, sezon\xc4\x85 baig\xc4\x99s 9 vietoje. Po to dvejus metus jis praleido Pranc\xc5\xabzijos Formula Renault \xc4\x8demnpionate. 1997 m. jis fini\xc5\xa1avo antras, o kitais metais tapo met\xc5\xb3 naujoku Pranc\xc5\xabzijos Formula 3 serijoje. 1999 m. jis tapo \xc5\xa1ios serijos \xc4\x8dempionu, peln\xc4\x99s 8 pergales ir 3 pole pozicijas.\n_START_SECTION_\nFormul\xc4\x97 3000\n_START_PARAGRAPH_\nSulauk\xc4\x99s daug s\xc4\x97km\xc4\x97s \xc5\xbeemesn\xc4\x97se lygose pranc\xc5\xabzas prisijung\xc4\x97 prie Prost Junior komandos Tarptautiniame F3000 \xc4\x8dempionate. Sezon\xc4\x85 jis baig\xc4\x97 9-tas. 2001 m. jis per\xc4\x97jo \xc4\xaf DAMS komand\xc4\x85 ir su ja peln\xc4\x97 pirm\xc4\x85j\xc4\x85 savo pergal\xc4\x99 \xc4\x8dempionate. Kitais metais jis v\xc4\x97l pakeit\xc4\x97 komand\xc4\x85, su kuria peln\xc4\x97 dar tris pergales.\n_START_SECTION_\nChamp Car\n_START_PARAGRAPH_\nSekdamas kit\xc5\xb3 pilot\xc5\xb3 (Juan Pablo Montoya, Bruno Junqueira) pavyzd\xc5\xbeiu pranc\xc5\xabzas per\xc4\x97jo \xc4\xaf Champ Car \xc4\x8dempionat\xc4\x85 2003 m. Tais metais jis tapo met\xc5\xb3 naujoku ir sezon\xc4\x85 baig\xc4\x97 4 vietoje._NEWLINE_Per kitus 4 metus praleistus Champ Car Bourdais dominavo ir peln\xc4\x97 4 Champ Car \xc4\x8dempiono titulus. I\xc5\xa1 viso jis peln\xc4\x97 31 pergal\xc4\x99, 39 podiumus ir 27 pole pozicijas. Iki \xc5\xa1iol jo rekordo (4 pasaulio \xc4\x8dempiono titulai) niekas n\xc4\x97ra pagerin\xc4\x99s.\n_START_SECTION_\nFormul\xc4\x97 1\n_START_PARAGRAPH_\n2002 m. pranc\xc5\xabzas pirm\xc4\x85 kart\xc4\x85 i\xc5\xa1band\xc4\x97 Formul\xc4\x97s 1 bolid\xc4\x85 per bandymus su Arrows ekipa, ta\xc4\x8diau bankrutavus ekipai negal\xc4\x97jo pasira\xc5\xa1yti su ja sutarties._NEWLINE_\xc4\xae Formul\xc4\x99 1 jis gr\xc4\xaf\xc5\xbeo 2007 m. pabaigoje. Jis atliko kelet\xc4\x85 bandym\xc5\xb3 su Scuderia Toro Rosso ekipa, su kuria jis pasira\xc5\xa1\xc4\x97 sutart\xc4\xaf 2008 m. 2008 m. kovo 18 d. jis debiutavo Formul\xc4\x97s 1 lenktyn\xc4\x97se Australijoje. Tose lenktyn\xc4\x97se jis sugeb\xc4\x97jo pelnyti 2 ta\xc5\xa1kus. Likusio sezono metu ta\xc5\xa1kuose jam pavyko fini\xc5\xa1uoti tik Belgijoje. Galutin\xc4\x97je \xc4\xafskaitoje su 4 ta\xc5\xa1kais jis liko 17-tas._NEWLINE_2009 m. liepos 2 d. S. Bourdais buvo atleistas i\xc5\xa1 Scuderia Toro Rosso komandos, o j\xc4\xaf pakeit\xc4\x97 Jaime Alguersuari.\n_START_SECTION_\nSuerleague Formula\n_START_PARAGRAPH_\n2009 m. rugs\xc4\x97jo prad\xc5\xbeioje prisijung\xc4\x97 prie Sevilla FC komandos, Superleague Formula lenktyn\xc4\x97se. Jis va\xc5\xbeiavo 6 lenktyn\xc4\x97se ir su 253 ta\xc5\xa1kais u\xc5\xbe\xc4\x97m\xc4\x97 9 viet\xc4\x85.\n_START_SECTION_\nIndyCar\n_START_PARAGRAPH_\nNuo 2011 m. pranc\xc5\xabzas lenktyniauja JAV vykstan\xc4\x8diame IndyCar \xc4\x8dempionate. 2011 m. su Dale Coyne Racing komanda surink\xc4\x99s 188 ta\xc5\xa1kus jis liko 23-ioje vietoje. 2012 m. sezone sportininkas atstovauja Lotus-Dragon Racing komandai.\n_START_SECTION_\n24 val. Le mano lenktyn\xc4\x97s\n_START_PARAGRAPH_\nNuo 1999 m. Bourdais kasmet dalyvauja 24 val. Le Mano lenktyn\xc4\x97se. 2007, 2009 ir 2011 m. pranc\xc5\xabzas su Team Peugeot Total komanda LMP1 klas\xc4\x97je u\xc5\xbe\xc4\x97m\xc4\x97 2 vietas.'